PSL-TTA วิ่งต่อ! ขานรับค่าระวางเรือพุ่ง 3 วันติด หลังดีมานด์ทะลัก
PSL-TTA วิ่งคึก! ค่าระวางเรือพุ่ง 3 วันติดขึ้นอีก 4.05% แตะ 2,235 รับดีมานด์ทะลัก โบรกฯ แนะซื้อ TTA เป้า 13 บ. 
PSL-TTA วิ่งคึก! ค่าระวางเรือพุ่ง 3 วันติด ขึ้นอีก 4.05% แตะ 2,235 รับดีมานด์ทะลัก
9 มี.ค. 2565

ผู้สื่อข่าวรานงานว่า ล่าสุด ณ เวลา 10:19 น. ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL อยู่ที่ 18.30 บาท วบก 0.80 บาท หรือ 4.57% สูงสุดที่ 18.60 บาท ต่ำสุดที่ 17.80 บาท ด้วยมูลค่าซื้อขาย 164.94 ล้านบาท
ส่วนราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ 9.80 บาท บวก 0.20 บาท หรือ 2.08% สูงสุดที่ 9.90 บาท ต่ำสุดที่ 9.65 บาท ด้วยมลูค่าซื้อขาย 59.97 ล้านบาท
ทั้งนี้ราคาหุ้น PSL และ TTA ปรับตัวขึ้น คาดเก็งกำไรตามดัชนีค่าระวางเรือ BDI ปรับตัวขึ้นต่อเนื่อง 3 วันติด โดยล่าสุดเพิ่มขึ้น 4.05% แตะ 2,235
โดยบล.ไทยพาณิชย์ ระบุในบทวิเคราะห์ แนะนำ PSL หลังการปิดน่านฟ้าของรัสเซียทำให้ค่าขนส่งทางอากาศพุ่งขึ้นแรง หนุนให้ดีมานด์และค่าระวางขนส่งทางเรือจะปรับขึ้นแรงตาม
ส่วนบล.เคทีบีเอสที ระบุในบทวิเคราะห์ คงคำแนะนำ “ซื้อ” TTA และราคาเป้าหมายที่ 13 บาท อิง PER ที่ 7 เท่า มีมุมมองเป็นบวกเล็กน้อยต่อการประชุม (4 มี.ค. 22) ประเด็นสำคัญได้แก่ 1) ธุรกิจขนส่งเรือเทกองแนวโน้มยังดี โดยตั้งแต่ต้นไตรมาสถึงปัจจุบันค่าระวางยังสูงขึ้นเมื่อเทียบจากปีก่อน และ derivatives ค่าระวางในไตรมาส 2 ถึงไตรมาส 4/2565 ยังเทรดอยู่ที่ USD25,000-30,000/วัน (เทียบค่าเฉลี่ยปี 2021 ที่ USD26,770/วัน)
รวมทั้ง 2) backlog Offshore service ปี 2565-2566 อยู่ที่ USD292mn (เพิ่มขึ้นจากปี 2564 ที่มีรายได้ USD100mn) โดยคาดไตรมาส 1/2565 รับรู้รายได้ราว USD50mn เนื่องจากเป็นช่วง low season แต่คาด EBITDA ปีนี้พลิกเป็นบวกได้ (ปี 2565 ขาดทุน USD-0.3mn) และ 3) ธุรกิจปุ๋ยเคมียังเติบโตได้ตามเศรษฐกิจโลกที่ฟื้นตัว และการเพิ่มกำลังการผลิต แต่ GPM ถูกกระทบจากค่าขนส่งและ raw material ที่สูงขึ้น รวมถึง 4) TTA ตั้งบริษัทย่อย P80A และ TLPG เพื่อประกอบธุรกิจขนส่งทางอากาศและขนส่งก๊าซหุงต้ม โดยอยู่ในช่วง prequalify registration และการ bid LPG ใช้เงินลงทุนราว USD20mn
ทั้งนี้คงกำไรสุทธิปี 2565 ที่ 3.29 พันล้านบาท ลดลง 15% เมื่อเทียบจากปีก่อน จาก assumption TCE rate ที่ USD21,667/วัน (เทียบ TCE rate TTA ใน 2021 ที่ USD24,074/วัน) ทั้งนี้ธุรกิจ Offshore services ได้รับงาน cable laying และ decommissioning ที่มี margin สูงขึ้น ส่วนธุรกิจปุ๋ยเคมียังโตได้ตามการฟื้นตัวของเศรษฐกิจโลก และบริษัทยังมี upside หากบริษัทชนะการประมูลการขนส่ง LPG
ส่วนราคาหุ้น outperform SET +25% ใน 12 และ 6 เดือนที่ผ่านมา โดยในระยะสั้นค่าระวางอาจได้ประโยชน์จากการเริ่มเข้าสู่ High Season ในไตรมาส 2-3 อีกทั้ง ประเด็นสงครามรัสเซีย-ยูเครน อาจทำให้เกิด supply-chain disruption และกระทบการส่งออกปุ๋ยเคมี นอกจากนี้ บริษัทได้ diversify ไปทำธุรกิจขนส่งก๊าซหุงต้ม ทั้งนี้คาดว่าจะรู้ผลในไตรมาส 2 ถึงไตรมาส 3/2565